**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS neformaliojo vaikų švietimo lėšų skyrimo ir panaudojimo tvarkos aprašo patvirtinimo**

2018 m. lapkričio 29 d. Nr. T1-

Plungė

VadovaudamasiLietuvos Respublikos vietos savivaldos įstatymo 16 straipsnio 4 dalimi bei Neformaliojo vaikų švietimo lėšų skyrimo ir panaudojimo tvarkos aprašu, patvirtintu Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės neformaliojo vaikų švietimo lėšų skyrimo ir panaudojimo tvarkos aprašą (pridedamas).
2. Pripažinti netekusiais galios Plungės rajono savivaldybės tarybos 2017 m. vasario 15 d. sprendimą Nr. T1-25 „Dėl Plungės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ ir jį keitusį sprendimą.

Savivaldybės meras

SUDERINTA:

Administracijos direktoriaus pavaduotojas, pavaduojantis Administracijos direktorių Č. Kerpauskas

Juridinio ir personalo administravimo skyriaus vedėjas V. Tumas

Kalbos tvarkytojas A. Eidukaitis

Padalini vadovas G. Rimeikis

Sprendimą rengė Švietimo, kultūros ir sporto skyriaus vyr. specialistė Ingrida Uznevičiūtė

PATVIRTINTA

 Plungės rajono savivaldybės

tarybos 2018 m. lapkričio 29 d.

sprendimu Nr. T1-

**PLUNGĖS RAJONO SAVIVALDYBĖS**

**NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo (toliau – Aprašas) paskirtis – apibrėžti valstybės lėšų ir (arba) Europos Sąjungos finansinės paramos ir bendrojo finansavimo lėšų, skiriamų savivaldybėms mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas, skyrimo principus bei kriterijus, lėšų naudojimą, reikalavimus švietimo teikėjui ir NVŠ programoms, NVŠ tikslinėmis lėšomis finansuojamų vaikų apskaitą, NVŠ programų vertinimo, kokybės užtikrinimo, įgyvendinimo stebėsenos ir atsiskaitymo už NVŠ lėšas tvarką.

2. NVŠ lėšos yra speciali tikslinė valstybės dotacija Plungės rajono savivaldybei (toliau – Savivaldybė), siekiant didinti vaikų, ugdomų pagal NVŠ programas, skaičių.

**II SKYRIUS**

**NVŠ LĖŠŲ SKYRIMO PRINCIPAI IR KRITERIJAI**

3. Skirstant lėšas, vadovaujamasi visuotinumo principu, t. y. teisę jas gauti turi kiekvienas vaikas, kuris mokosi pagal pradinio, pagrindinio ir vidurinio ugdymo programas, ir kiekvienas NVŠ teikėjas, vadovaujantis lygiateisiškumo principu.

4. NVŠ lėšomis gali būti finansuojama tik viena vaiko pasirinkta NVŠ programa, kuriai NVŠ lėšas skiria Savivaldybė, kurioje vaikas mokosi pagal NVŠ programą, nepriklausomai, kurioje savivaldybėje jis gyvena ir mokosi pagal bendrojo ugdymo programą.

5. NVŠ lėšos Savivaldybei yra skiriamos Lietuvos Respublikos švietimo ir mokslo ministro įsakymu.

6. NVŠ lėšos švietimo teikėjams apskaičiuojamos pagal mokinių, pasirinkusių NVŠ programas bei sudariusių su švietimo teikėjais ugdymo sutartis, skaičių vasario 1 d. pirmam periodui (vasario, kovo, balandžio ir gegužės mėnesiams). Antram periodui (rugsėjo, spalio, lapkričio ir gruodžio mėnesiams) NVŠ lėšos apskaičiuojamos pagal mokinių, pasirinkusių NVŠ programas bei sudariusių su švietimo teikėjais ugdymo sutartis, skaičių rugsėjo 15 d. Programos gali būti vykdomos birželio, liepos ir rugpjūčio mėnesiais, tačiau NVŠ tikslinis finansavimas skiriamas nebus.

7. NVŠ lėšos švietimo teikėjams skiriamos Savivaldybės administracijos direktoriaus nustatyta tvarka, pagal akredituotų programų skaičių, nustatytus prioritetus, programoje dalyvaujančių vaikų skaičių ir Savivaldybei paskirtas lėšas NVŠ veikloms finansuoti, du kartus per metus: pirmam ir antram periodui. NVŠ prioritetinės kryptys:

7.1. techninė kūryba, technologijų, inžinerijų ir medijų NVŠ programos;

7.2. NVŠ programų kryptys, kurios nėra įgyvendinamos valstybinėse ir savivaldybės neformaliojo vaikų švietimo ir formalųjį švietimą papildančio ugdymo mokyklose ir kituose švietimo teikėjuose.

8. Jei NVŠ lėšų yra mažiau nei vaikų, norinčių dalyvauti NVŠ programose, NVŠ krepšelis pirmumo teise skiriamas:

8.1. vaikams, kurie turi teisę į socialinę paramą;

8.2. vaikams, turintiems specialiųjų ugdymosi poreikių;

8.3. vaikams, kurie nelanko jokios Savivaldybės lėšomis finansuojamos NVŠ arba formalųjį švietimą papildančios programos;

8.4. vaikams, kurie nelanko neformaliojo švietimo veiklų (būrelių) mokyklose.

9. Skiriama suma NVŠ veikloms finansuoti gali būti koreguojama, jei keičiasi Lietuvos Respublikos švietimo ir mokslo ministro įsakymai, susiję su NVŠ veikloms skiriamomis lėšomis.

10. Visos NVŠ lėšos savivaldybės mokiniams ugdyti pagal NVŠ programas skiriamos Savivaldybės administracijai, kol bus priimti reikalingi teisės aktai dėl lėšų apskaičiavimo ir paskirstymo švietimo teikėjams.

**III SKYRIUS**

**NVŠ LĖŠOS IR JŲ NAUDOJIMAS**

11. Priklausomai nuo bendro savivaldybės NVŠ programose dalyvaujančių vaikų skaičiaus, taikomi skirtingi NVŠ lėšų dydžiai, jie gali būti iki 1/3 didesni ar mažesni negu 15 eurų.

12. NVŠ lėšos NVŠ teikėjui skiriamos, jeigu mažinamas Savivaldybės, valstybės ar kito NVŠ teikėjo nustatytas mokestis už neformalųjį vaikų švietimą arba didinamas programoje dalyvaujančių vaikų skaičius.

13. NVŠ lėšos skiriamos vaiko, dalyvaujančio NVŠ programoje, ugdymo procesui ir tiesiogiai su juo susijusioms išlaidoms finansuoti.

14. NVŠ teikėjas, pateikdamas programą atitikties vertinimui, privalo pateikti informaciją apie planuojamas taikyti NVŠ veiklų kainas, jei planuojama veikla bus mokama.

15. NVŠ lėšų negalima naudoti:

15.1. pramoginių ir poilsio renginių išlaidoms apmokėti;

15.2. NVŠ programoms, kai NVŠ teikėjas yra mokykla, teikianti bendrąjį ugdymą, finansuoti;

15.3. rekonstrukcijos, remonto, statybos išlaidoms padengti ir ilgalaikiam turtui įsigyti;

15.4. NVŠ programos vykdytojo įsiskolinimams padengti.

**IV SKYRIUS**

**REIKALAVIMAI ŠVIETIMO TEIKĖJUI**

16. NVŠ lėšomis NVŠ programas įgyvendinti gali visi neformaliojo vaikų švietimo teikėjai, išskyrus mokyklas, teikiančias bendrąjį ugdymą, kurie:

16.1. turi teisę vykdyti švietimo veiklą;

16.2. registruoti Švietimo ir mokslo institucijų registre (toliau – ŠMIR). Registravimo tvarka pateikta adresu [www.smir.smm.lt](http://www.smir.smm.lt) , ŠMIR techninio darbo organizavimo tvarkos aprašas (byla – SMIR\_tvarkos\_aprasas\_20150720. pdf);

16.3. turi NVŠ programai (-oms) įgyvendinti pritaikytas patalpas, įrangą, priemones;

16.4. užtikrina vaikui saugią ir sveiką ugdymo (-si) aplinką teisės aktų nustatyta tvarka;

16.5. turi asmenis, pagal Lietuvos Respublikos švietimo įstatymą galinčius dirbti neformaliojo vaikų švietimo mokytojais: pedagogus; asmenis, įgijusius aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir per vienerius metus nuo darbo mokytoju pradžios švietimo ir mokslo ministro nustatyta tvarka išklausiusius pedagoginių ir psichologinių žinių kursą; asmenis, baigusius profesinio mokymo programą, įgijusius vidurinį išsilavinimą ir kvalifikaciją, turinčius 3 metų darbo stažą ir švietimo ir mokslo ministro nustatyta tvarka išklausiusius pedagoginių ir psichologinių žinių kursą; asmenis, įgijusius vidurinį išsilavinimą ir švietimo ir mokslo ministro nustatyta tvarka išklausiusius pedagoginių ir psichologinių žinių kursą.

17. Laisvieji mokytojai, pvz., menininko statusą turintys asmenys, kultūros darbuotojai ir pan., norintys įgyvendinti NVŠ programas:

17.1. turi atitikti reikalavimus, nustatytus Aprašo 16 punkte;

17.2. teisės aktų nustatyta tvarka turi įsigyti verslo liudijimą ar individualios veiklos pažymą;

17.3. turi kreiptis į Švietimo, kultūros ir sporto skyriaus ŠMIR tvarkytoją ir užpildyti laisvojo mokytojo duomenų registravimo kortelę.

18. Švietimo teikėjas iš ŠMIR išregistruojamas Švietimo ir mokslo institucijų registro nuostatų, patvirtintų Lietuvos Respublikos švietimo ir mokslo ministro 2004 m. lapkričio 29 d. įsakymu Nr. ISAK-1871 „Dėl Švietimo ir mokslo institucijų registro nuostatų patvirtinimo“, nustatyta tvarka.

**V SKYRIUS**

**REIKALAVIMAI NVŠ PROGRAMOMS**

19. NVŠ programos turi atitikti Lietuvos Respublikos švietimo įstatyme apibrėžto kito neformaliojo vaikų švietimo paskirtį ir Neformaliojo vaikų švietimo koncepcijos, patvirtintos Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“, nuostatas.

20. NVŠ programos turi būti registruotos Kvalifikacijos tobulinimo programų ir renginių registre (toliau – KTPRR). Tuo atveju, kai švietimo teikėjas vykdo programas skirtingose savivaldybėse, kiekviena programa yra registruojama atskirai, t. y. kiekviena NVŠ programa turi turėti unikalų KTPRR kodą.

21. NVŠ programos veiklos turi būti įgyvendinamos ne rečiau kaip po 2 pedagoginio darbo valandas per savaitę arba ne mažiau kaip 8 pedagoginio darbo valandas per mėnesį.

**VI SKYRIUS**

**NVŠ PROGRAMŲ VERTINIMAS, KOKYBĖS UŽTIKRINIMAS IR ĮGYVENDINIMO STEBĖSENA BEI NVŠ LĖŠAS GAUNANČIŲ VAIKŲ APSKAITA**

22. Švietimo teikėjas, atitinkantis Aprašo 16 punkte numatytus reikalavimus (toliau – NVŠ teikėjas), Savivaldybei teikia užpildytą NVŠ programos atitikties reikalavimams paraiškos formą (1 priedas). NVŠ teikėjas gali teikti kelias programas – vienai programai pildoma viena paraiškos forma. Paraiškos formos skelbiamos KTPRR.

23. NVŠ programa teikiama vertinti Savivaldybės administracijos direktoriaus įsakymu sudarytai NVŠ programų vertinimo komisijai (toliau – Komisija), kuri nustato, ar NVŠ programa atitinka nustatytus reikalavimus ir gali būti finansuojama NVŠ lėšomis. NVŠ programų vertinimo periodiškumą nustato Komisija.

24. NVŠ programa vertinama pagal NVŠ programos vertinimo kriterijus (2 priedas). Savivaldybės administracijos direktorius, atsižvelgdamas į Komisijos siūlymą, priima sprendimą dėl NVŠ programos atitikties reikalavimams. Esant pažeidimams dėl NVŠ programos vykdymo proceso ar ugdymo kokybės, Savivaldybės administracijos direktoriaus įsakymu NVŠ programos atitiktis panaikinama. Kitais atvejais NVŠ programos atitiktis gali būti pratęsiama.

25. Priėmus sprendimą dėl NVŠ programos atitikties reikalavimams ir direktoriaus įsakymo dėl NVŠ programų patvirtinimo, per tris darbo dienas Savivaldybės atsakingas asmuo pažymi tai KTPRR. NVŠ programos, atitinkančios reikalavimus, taip pat skelbiamos Savivaldybės interneto svetainėje [www.plunge.lt](http://www.plunge.lt) kartu su kvietimu vaikams (tėvams, globėjams, rūpintojams) registruotis į NVŠ programą.

26. NVŠ teikėjas sudaro mokymo sutartis su vaikų tėvais (globėjais, rūpintojais), elektroniniu būdu užpildydamas mokymo sutartį (3 priedas), ir Švietimo įstatymo nustatyta tvarka per 3 darbo dienas nuo sutarties pasirašymo registruoja vaikus Mokinių registre, pažymėdamas finansavimo NVŠ lėšomis požymį. Vaikams baigus NVŠ programą ar nutraukus mokymo sutartį, NVŠ teikėjas per 3 darbo dienas Mokinių registre pašalina įrašą apie vaiko dalyvavimą NVŠ lėšomis finansuojamoje programoje.

27. Savivaldybė, vadovaudamasi Plungės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo nustatyta tvarka, lėšas NVŠ teikėjui perveda pagal vaikų, sudariusių mokymo sutartis dėl dalyvavimo NVŠ programoje, skaičių, numatydama NVŠ teikėjo įsipareigojimus, kitas sąlygas, atsakomybę už netinkamą lėšų naudojimą ir ugdymo proceso organizavimą.

28. Lėšos skiriamos Savivaldybės administracijos direktoriaus įsakymu.

29. NVŠ teikėjai:

29.1. nepavaldžios Savivaldybei įstaigos ir laisvieji mokytojai, kuriems pagal Savivaldybės administracijos direktoriaus įsakymą paskirtos lėšos NVŠ programoms įgyvendinti, sudaro su Savivaldybės administracijos direktoriumi biudžeto lėšų naudojimo sutartį ir lėšų naudojimo sąmatą;

29.2. Savivaldybei pavaldžios įstaigos, kurioms paskirtos lėšos NVŠ programoms įgyvendinti numatomos Savivaldybės biudžete, sudaro su Savivaldybės administracijos direktoriumi biudžeto lėšų naudojimo sutartį.

30. NVŠ teikėjas užtikrina NVŠ programos tikslų ir uždavinių įgyvendinimą, vykdymo kokybę, atsako už lėšų panaudojimą pagal tikslinę paskirtį bei nepanaudotų lėšų grąžinimą į Savivaldybės iždo sąskaitą.

31. Savivaldybė naudoja lėšas teisės aktų nustatyta tvarka ir užtikrina šių lėšų panaudojimą pagal tikslinę paskirtį.

32. Siekdama užtikrinti NVŠ programų vykdymo kokybę ir priežiūrą, Komisija vykdo NVŠ programų įgyvendinimo stebėseną. Stebėsena atliekama Komisijos nariui (-iams) nuvykus į programos įgyvendinimo vietą. Lankymo metu NVŠ programų stebėsenos protokole (4 priedas) fiksuojama, ar NVŠ teikėjo atitikties nustatyme arba akredituotoje programoje nurodyti ir (arba) deklaruoti dalykai atitinka faktą. Prireikus NVŠ teikėjams suteikiama informacinė ir metodinė švietimo pagalba.

33. Stebėsenos metu nustatyti trūkumai ar neatitikimai apsvarstomi Komisijoje, o jeigu yra nustatyti grubūs pažeidimai, Komisija turi teisę siūlyti Savivaldybės administracijos direktoriui panaikinti NVŠ programos akreditaciją.

34. Stebėsena vykdoma:

34.1. atsitiktinai parinktos NVŠ programos;

34.2. gavus neigiamų atsiliepimų apie NVŠ programą;

34.3. kilus įtarimams, kad NVŠ programa nekokybiškai vykdoma.

**VII SKYRIUS**

**ATSISKAITYMAS UŽ NVŠ LĖŠAS**

35. NVŠ teikėjai, gavę finansavimą, Savivaldybės administracijai pateikia:

35.1. kiekvieną ketvirtį, ne vėliau kaip iki kito ketvirčio pirmo mėnesio 5 dienos, biudžeto išlaidų sąmatos įvykdymo ataskaitą, parengtą pagal formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. IK-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (toliau – forma Nr.2);

35.2. įvykdžius programą, per 5 dienas – biudžeto išlaidų sąmatos vykdymo ataskaitą, parengtą pagal formą Nr. 2.

36. NVŠ teikėjai skirtas ir nepanaudotas Savivaldybės lėšas po pirmo pusmečio turi grąžinti į Savivaldybės administracijos sąskaitą iki liepos 5 d., po antro pusmečio – iki gruodžio 28 d.

37. Pasibaigus kalendoriniams metams, finansavimą gavę NVŠ teikėjai per 20 darbo dienų

Švietimo valdymo informacinėje sistemoje (toliau – ŠVIS) pateikia NVŠ lėšų panaudojimo ataskaitą (3 priedas), iš šių ataskaitų automatiškai ŠVIS suformuojama suminė Savivaldybės NVŠ lėšų panaudojimo ataskaita.

38. Iki kitų metų sausio 5 d. Savivaldybė skirtas ir nepanaudotas NVŠ lėšas turi grąžinti į Švietimo ir mokslo ministerijos nurodytą sąskaitą.

**VIII SKYRIUS**

**BAIGIAMOSIOS NUOSTATOS**

39. NVŠ programoms finansuoti gali būti naudojamos rėmėjų, tėvų ir kitos lėšos teisės aktų nustatyta tvarka.

40. Rekomenduojama, kad NVŠ programos būtų įgyvendinamos kuo arčiau vaiko gyvenamosios vietos ar mokyklos, kurioje jis mokosi. Rekomenduojama NVŠ programas įgyvendinti bendrojo ugdymo mokyklų, kultūros įstaigų ir kitose saugiose ir tam tikslui pritaikytose erdvėse.

41. Savivaldybės registrų tvarkytojai ir kiti už NVŠ atsakingi darbuotojai konsultuoja asmenis Aprašo įgyvendinimo klausimais, padeda užpildyti duomenų registravimo formas, teikia kitą informacinę ir metodinę pagalbą švietimo teikėjams.

42. Savivaldybė, skirstydama NVŠ lėšas, turi siekti, kad NVŠ dalyvaujančių vaikų skaičius padidėtų maksimaliai, būtų užtikrinta NVŠ programų įvairovė, kokybė ir prieinamumas.

43. Šio Aprašo nuostatos keičiamos Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės

neformaliojo vaikų švietimo

lėšų skyrimo ir panaudojimo

tvarkos aprašo

1 priedas

**NEFORMALIOJO VAIKŲ ŠVIETIMO PROGRAMOS ATITIKTIES REIKALAVIMAMS**

**PARAIŠKOS FORMA**

|  |  |
| --- | --- |
|  |  |
| **INFORMACIJA APIE NEFORMALIOJO VAIKŲ ŠVIETIMO TEIKĖJĄ** |
| Informacija apie neformaliojo vaikų švietimo (toliau – NVŠ) teikėją – juridinį asmenį |
| 1. | Pavadinimas |  |
| 2. | Kodas |  |
| 3. | Juridinis statusas |  |
| 4. | Adresas |  |
| 5. | Telefono numeris |  |
| 6. | El. pašto adresas |  |
| 7. | Interneto svetainės adresas |  |
| 8 | Pagrindinė veiklos sritis (įrašykite švietimas, sportas, kultūra, turizmas ir pan.) |  |
| 9. | Teikėjo kodas Švietimo ir mokslo institucijų registre |  |
| Informacija apie NVŠ teikėjo (institucijos) vadovą |
| 10. | Vardas ir pavardė |  |
| 11.  | El. pašto adresas |  |
| 12.  | Telefono numeris |  |
| Informacija apie NVŠ teikėją – fizinį asmenį |
| 13. | Vardas ir pavardė |  |
| 14. | Viešai skelbtinas adresas, telefono Nr., el. pašto adresas, interneto svetainės adresas |  |
| Informacija apie NVŠ teikėjo (fizinio / juridinio asmens) patirtį NVŠ srityje |
| 15. | Teikėjas turi patirties įgyvendinti NVŠ programas | ☐ Taip  | ☐ Ne |
|  | Išvardijamos šiuo metu ar per pastaruosius dvejus metus vykdytos veiklos: |
|  | Programos, projekto, veiklos pavadinimas | Trukmė |
|  | 1) |  |
|  | 2) |  |
|  | ... |  |
| 16. | Teikėjas gali pateikti turimos patirties ir veiklos įrodymus, rekomendacijas | ☐ Taip | ☐ Ne |
|  | Institucijos, galinčios rekomenduoti NVŠ teikėją kaip kokybiškų NVŠ paslaugų teikėją ar bendradarbiavimo NVŠ srityje partnerį  |
|  | Pavadinimas | Adresas | Telefonas | El. paštas | Rekomenduoja / bendradarbiauja |
|  | 1) |  |  |  | ☐ R | ☐ B |
|  | 2) |  |  |  | ☐ R | ☐ B |
|  | ... |  |  |  |  |  |
|  |  |  |  |  |  |  |  |  |  |

|  |
| --- |
| **INFORMACIJA APIE NVŠ PROGRAMĄ**  |
|  | Informacija apie NVŠ programos rengėją |
| 1. | Vardas ir pavardė  |
| 2. | Išsilavinimas ir kvalifikacija |
| 3. | El. pašto adresas  |
| 4.  | Telefono numeris |
| 5.  | Darbovietė, pareigos |
|  | Informacija apie NVŠ programos turinį |
| 6.  | Programos pavadinimas(konkretus, tiesiogiai susijęs su programos turiniu) |
|  |
| 7. | NVŠ programos kodas Kvalifikacijos tobulinimo programų ir renginių registre (KTPRR) |
|  |
| 8.  | Programos anotacija (esmė, turinys, numatomos veiklos, naudos vaikams pagrindimas) |
|  |
| 9.  | Programos įgyvendinimo vieta (nurodyti vietą, jei įmanoma – ir adresą) |
|  |
| 10.  | Nuoroda į išsamesnę informaciją (tinklalapis, kuriame pateikiama kita svarbi informacija apie programą) |
| http:// |
| 11.  | Ugdymo kryptis (pagal NVŠ ugdymo krypčių klasifikatorių) |
| ☐ Muzika☐ Dailė☐ Šokis☐ Teatras☐ Sportas☐ Techninė kūryba☐ Turizmas ir kraštotyra☐ Gamta, ekologija | ☐ Saugus eismas☐ Informacinės technologijos☐ Technologijos☐ Medijos☐ Etnokultūra☐ Kalbos☐ Pilietiškumas☐ Kita (įrašyti)........................ |
| 12.  | NVŠ programos tikslas(formuluojamas aiškiu teiginiu, apibūdinančiu programos visumą ir pagrindinę ugdomą kompetenciją) |
|  |
| 13.  | NVŠ programos uždaviniai(formuluojami ne daugiau kaip 3 konkretūs uždaviniai, nurodantys trumpalaikį tikslo įgyvendinimo rezultatą. Uždaviniai išdėstomi taip, kad nuosekliai atspindėtų programos realizavimo galimybes) |
|  |
| 14.  | Pažymėkite, kurie programos uždaviniai atitinka šiuosNeformaliojo vaikų švietimo koncepcijoje, patvirtintoje Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“, apibrėžtus NVŠ uždavinius: ☐ ugdyti ir plėtoti vaikų kompetencijas per saviraiškos poreikio tenkinimą;☐ ugdyti pagarbą žmogaus teisėms, orumą, pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdo įvairovę;☐ ugdyti gebėjimą kritiškai mąstyti, rinktis ir orientuotis dinamiškoje visuomenėje;☐ spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai ir ekonomiškai nepalankios aplinkos ar turinčių specialiųjų ugdymosi poreikių), ypatingų poreikių (itin gabių ir talentingų) vaikų, iškritusių iš švietimo sistemos, integravimas į visuomeninį gyvenimą, socialinių problemų sprendimas;☐ padėti spręsti integravimosi į darbo rinką problemas;☐ tobulinti tam tikros srities žinias, gebėjimus ir įgūdžius, suteikti asmeniui papildomų dalykinių kompetencijų. |
| ☐ TAIP |
| 15.  | Pažymėkite kompetencijas, kurias įgis arba patobulins vaikai, baigę programą: |
| Kompetencijų sritis | Kompetencijos  |
| Asmeninės kompetencijos | ☐ Pažinti save ir save gerbti☐ Įvertinti savo jėgas ir priimti iššūkius☐ Kryptingai siekti tikslų☐ Atsispirti neigiamai įtakai, laikytis duoto žodžio☐ Valdyti emocijas ir jausmus☐ Kita – *įrašykite:* |
| Socialinės kompetencijos | ☐ Gerbti kitų jausmus, poreikius ir įsitikinimus☐ Pozityviai bendrauti, būti atsakingam, valdyti konfliktus☐ Padėti kitiems ir priimti pagalbą☐ Dalyvauti bendruomenės ir visuomenės gyvenime☐ Kita – *įrašykite:* |
| Iniciatyvumo ir kūrybingumo kompetencijos | ☐ Mąstyti kūrybingai, drąsiai kelti idėjas☐ Inicijuoti idėjų įgyvendinimą, įtraukti kitus☐ Aktyviai ir kūrybingai veikti☐ Pagrįstai rizikuoti, mokytis iš nesėkmių☐ Kita – *įrašykite:* |
| Komunikavimo kompetencijos | ☐ Išsakyti mintis☐ Išklausyti☐ Tinkamai naudoti ir suprasti kūno kalbą☐ Parinkti tinkamą kalbos stilių☐ Kita – *įrašykite:* |
| Pažinimo kompetencijos | ☐ Klausti ir ieškoti atsakymų☐ Daryti išvadas☐ Plėsti akiratį☐ Stebėti, vertinti☐ Būti atkakliam ir turėti teigiamą požiūrį į mokymąsi☐ Kita – *įrašykite:* |
| Mokėjimo mokytis kompetencijos | ☐ Mokytis noriai, pasitikėti savo jėgomis☐ Išsikelti realius mokymosi tikslus☐ Pasirinkti mokymosi strategijas ir priemones☐ Vertinti mokymosi pažangą☐ Numatyti tolesnius žingsnius☐ Kita – *įrašykite:* |
|  | Dalykinės kompetencijos | Įrašykite |
| 16.  | NVŠ programos turinys (turinio sudėtinės dalys turi sietis su programos uždaviniais, veiklų pobūdis ir trukmė turi būti subalansuoti (teorija ir praktika; fizinis aktyvumas, protinė veikla ir dvasinis tobulėjimas; pateikiamas ne užsiėmimo, bet visos teikiamos programos turinys) |
| Eil. Nr. | Sudėtinė dalis (tema) | Veiklos apibūdinimas | Metodai | Ugdomos bendrosios ir dalykinės kompetencijos | Trukmė(val.) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  | Iš viso val.: |  |
| 17.  | Programos apimtis ir trukmė |
|  | valandas per savaitę |  | kartus per mėnesį |  | mėnesiųskaičius  |
| Mažiausia 2 val. per savaitę | Mažiausia 8 val. per mėnesį | Mažiausia 3 mėn. |
| 18. | Vaikų amžius (galimi keli pasirinkimai) |
| ☐ 6 ☐ 7 ☐ 8 ☐ 9 ☐ 10 ☐ 11 ☐ 12 ☐ 13 ☐ 14 ☐ 15 ☐ 16 ☐ 17 ☐ 18 ☐ 19 metų;tik specialiųjų ugdymosi poreikių turinčių asmenų:☐ 20 ☐ 21 metai |
| 19. | Vaikų, kuriems skiriama NVŠ programa, lytis (galimi keli pasirinkimai) |
| ☐ Berniukams   ☐ Mergaitėms |
| 20. | Kita svarbi informacija(jeigu yra specialių reikalavimų programos dalyviams ar specifinės informacijos apie programą) |
|  |
| 21. | Numatomas grupės dydis (vaikų skaičius grupėje) |
|  |
| 22.   | Numatomas grupių skaičius |
|  |
| 23.  | Numatoma paslaugos kaina asmeniui |
|  |
| 24.  | Vaikų vaidmuo įgyvendinant programą (galimybės atsiskleisti jų iniciatyvai, priimti sprendimus, pasirinkti ugdymo metodus, koreguoti turinį ir pan.) |
|  |
| 25.  | Vaikų pažangos skatinimas, vertinimas ir įsivertinimas (kaip bus skatinama visų programoje dalyvaujančių vaikų motyvacija dalyvauti ir siekti pažangos, kokiais būdais vertinama pažanga, kaip bus atliekamas įsivertinimas, paliudijami ugdytinių pasiekimai ugdymo procese) |
|  |
| 26. | NVŠ mokytojų kvalifikacija (įvardykite išsilavinimą, patirtis ir kvalifikaciją, kompetencijas) |
|  |
| 27. | Patvirtinkite, kad, vykdant programą, bus vadovaujamasi šiais NVŠ principais: |
| savanoriškumo – vaikai laisvai renkasi švietimo teikėją ir jo siūlomas veiklas;prieinamumo – veiklos ir metodai yra prieinami visiems vaikams pagal amžių, išsilavinimą, turimą patirtį, nepaisant jų socialinės padėties;individualizavimo – ugdymas individualizuojamas pagal kiekvienam vaikui reikalingą kompetenciją, atsižvelgiant į jo asmenybę, galimybes, poreikius ir pasiekimus;aktualumo – veiklos, skirtos socialinėms, kultūrinėms, asmeninėms, edukacinėms, profesinėms ir kitoms kompetencijoms ugdyti;demokratiškumo – mokytojai, tėvai (globėjai, rūpintojai) ir vaikai yra aktyvūs ugdymo(si) proceso kūrėjai, kartu identifikuoja ugdymosi poreikius;patirties – ugdymas grindžiamas patyrimu ir jo refleksija;ugdymosi grupėje – mokomasi spręsti tarpasmeninius santykius, priimti bendrus sprendimus, dalytis darbais ir atsakomybe;pozityvumo – ugdymosi procese kuriamos teigiamos emocijos, sudaromos sąlygos gerai vaiko savijautai. |
| ☐ TAIP |
| 28. | Patvirtinkite, kad:vykdant NVŠ programą, teorinio mokymo seminarų, sporto varžybų, kultūros ir meno, politinių, religinių renginių bei renginių, skirtų akademinėms ir profesinėms žinioms ar patirčiai įgyti, organizavimas bus tik priemonė programos tikslams pasiekti, tačiau ne pagrindinis programos tikslas, uždavinys ir rezultatas;vykdant programą, nebus teikiamos korepetitoriaus paslaugos.Programos įgyvendinimo priemonės:nekelia grėsmės žmonių sveikatai, garbei ir orumui, viešajai tvarkai;jokiais būdais neišreiškia nepagarbos Lietuvos valstybės tautiniams ir religiniams jausmams ir simboliams;jokiais būdais neišreiškia smurto, prievartos, neapykantos, nepopuliarina narkotikų ir kitų psichotropinių, toksinių ir kitų stipriai veikiančių medžiagų;jokiais kitais būdais nepažeidžia Lietuvos Respublikos Konstitucijos, įstatymų ir kitų teisės aktų. |
| ☐ TAIP |
|  | Patvirtinkite, kad prisiimate atsakomybę už tai, jog programą įgyvendins asmenys, pagal Švietimo įstatymą turintys teisę dirbti NVŠ mokytojais☐ TAIP |
|  | Patvirtinkite, kad prisiimate atsakomybę už sveiką ir saugią vaikų mokymosi aplinką |
| ☐ TAIP |
|  | Patvirtinkite, kad turite tinkamos įrangos ir priemonių NVŠ programai įgyvendinti |
| ☐ TAIP |
|  | Patvirtinkite, kad turite lėšų NVŠ programos įgyvendinimo pradžiai (ne mažiau kaip mėn.) |
| ☐ TAIP |

|  |  |  |
| --- | --- | --- |
| Institucijos vadovas / laisvasis mokytojasA. V. | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(vardas, pavardė)* | \_\_\_\_\_\_\_\_\_\_\_\_\_\_\_\_\_\_*(parašas)* |

\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės

neformaliojo vaikų švietimo

lėšų skyrimo ir panaudojimo

tvarkos aprašo

2 priedas

**Neformaliojo vaikų ŠVIETIMO programOS atitikties reikalavimams**

**VERTINIMO  FORMA**

|  |  |  |
| --- | --- | --- |
| Neformaliojo vaikų švietimo programos (toliau – NVŠ programos) teikėjas | NVŠ programos pavadinimas | NVŠ programos kodas KTPRR |
|  |  |  |

|  |  |  |  |
| --- | --- | --- | --- |
| Vertinimo kriterijus | Kriterijaus rodiklis | Apibūdinimas | Vertinimas  |
| 1. NVŠ programos tikslingumas  | 1.1. Prioritetai | Programa atitinka savivaldybės nustatytus prioritetus, jei tokie yra. |  |
| 1.2. Principai  | Teikėjas deklaruoja, kad, vykdant programą, bus vadovaujamasi NVŠ principais. |  |
| 1.3. Tikslas | NVŠ programos tikslas formuluojamas aiškiai, atliepia programos visumą ir pagrindinę ugdomą kompetenciją.  |  |
| 1.4. Uždaviniai | Uždaviniai konkretūs, atspindintys siekiamą rezultatą.  |  |
| Teikėjas patvirtina, kad programos uždaviniai atitinka paraiškoje pateiktus bendruosius NVŠ programos uždavinius. |  |
| 2. Ugdymo turinys | 2.1. Temos ir veiklos | NVŠ programos sudėtinės dalys (temos) ir jas atskleisianti veikla siejasi su programos uždaviniais. Veiklų pobūdis ir trukmė subalansuoti (teorija ir praktika; fizinis aktyvumas ir protinė veikla, dvasinis tobulėjimas). |  |
| 2.2. Metodai | Atitinka numatytas ugdyti kompetencijas ir dera su NVŠ principais. |  |
| 2.3. Ugdomos kompetencijos | Įvardytos bendrosios (asmeninės, socialinės, iniciatyvumo ir kūrybingumo, komunikavimo, pažinimo, mokėjimo mokytis) kompetencijos.Aiškiai suformuluotos dalykinės kompetencijos. Deklaruojamos kompetencijos dera su veiklų temomis ir pobūdžiu. |  |
| 3. NVŠ programos apimtis | Intensyvumas ir bendra trukmė | NVŠ programa nuosekli, orientuota į ilgalaikį ugdymą, veiklos neepizodinės, vykdoma mažiausia 2 pedagoginio darbo val. per savaitę, mažiausia 8 pedagoginio darbo val. per mėnesį. |  |
| 4. Informacija apie vaikus | 4.1. Vaikų amžius | Teikėjas numato, kokiai tikslinei grupei skiriama programa. |  |
| 4.2. Grupės dydis | Numatomas grupės dydis atitinka veiklos metodus ir padeda pasiekti geriausią rezultatą. |  |
| 4.3. Galimybės vaikų iniciatyvai | Numatyta galimybė atsiskleisti iniciatyvai, priimti sprendimus, pasirinkti ugdymo metodus, koreguoti turinį ir pan. |  |
| 5. Pažangos skatinimas ir vertinimas  | 5.1. Pažangos skatinimas | Aprašyta, kokiais būdais vaikai bus motyvuojami dalyvauti programoje ir siekti pažangos. |  |
| 5.2. Pažangos vertinimas (įsivertinimas) | Numatytas vaikų pažangos vertinimas, dalyvavimas įsivertinime. |  |
| 5.3. Pasiekimų paliudijimas | Numatyta, kokiais būdais bus pažymimi pasiekimai, įgytos kompetencijos ir kokiomis priemonėmis jie galės būti paliudyti. |  |
| 6. Kokybė ir atsakomybė | 6.1. NVŠ mokytojų kvalifikacija | Programą įgyvendinančių NVŠ mokytojų išsilavinimas, patirtis ir kvalifikacija tinkami sėkmingam programos įgyvendinimui. |  |
| Teikėjas deklaruoja, kad programą įgyvendins asmenys, pagal Švietimo įstatymą turintys teisę dirbti NVŠ mokytojais. |  |
| 6.2. Mokymosi aplinka | Teikėjas deklaruoja, kad vaikai ugdysis sveikoje ir saugioje mokymo(si) aplinkoje ir kad turi tinkamos įrangos ir priemonių įgyvendinti NVŠ programą, turi lėšų NVŠ. |  |
| 6.3. Kitos teikėjo atsakomybės | Teikėjas deklaruoja, kad turi lėšų NVŠ programos įgyvendinimo pradžiai ir kad, vykdant programą, bus laikomasi Neformaliojo vaikų švietimo programos atitikties reikalavimams paraiškos formos nuostatų. |  |
|  |

 (vertintojo vardas, pavardė) (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS neformaliojo vaikų švietimo lėšų skyrimo ir panaudojimo tvarkos aprašo patvirtinimo“**

2018 m. lapkričio 14 d.

Plungė

**1. Parengto teisės akto projekto tikslai -** patvirtinti Plungės rajono savivaldybės neformaliojo vaikų švietimo lėšų skyrimo ir panaudojimo tvarkos aprašą.

**2. Teisės akto projekto esmė, rengimo priežastys ir motyvai.**

LR švietimo ir mokslo ministro 2018 m. rugsėjo 12 d. įsakymu Nr. V-758 patvirtinus naują nacionalinį Neformaliojo vaikų švietimo lėšų skyrimo ir panaudojimo tvarkos aprašą, reikia tvirtinti ir rajoninius aprašus visose savivaldybėse, nes keičiasi NVŠ teikėjo sudaromos mokymo sutarties su paslaugų gavėju tvarka ir forma. Taip pat apibrėžiami NVŠ krepšelio pirmumo teise skyrimo kriterijai bei NVŠ programų prioritetinės kryptys.

**3. Lėšų poreikis (jeigu teisės aktui įgyvendinti reikalingos lėšos).**

Lėšų nereikės.

**4. Kita svarbi informacija**.

Tvarkos aprašas parengtas, vadovaujantis nacionaliniu Neformaliojo vaikų švietimo lėšų skyrimo ir panaudojimo tvarkos aprašu.

**5. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

Rengėja

Švietimo, kultūros ir sporto skyriaus

vyr. specialistė Ingrida Uznevičiūtė